L’Entitat Cultural Valenciana El Piló atorga els premis del seu XLII Concurs de Pintura, I Biennal de Pintura Local
2025-07-24

La seu de l’Entitat Cultural Valenciana El Piló ha sigut testimoni d’excepció del lliurament dels premis que l’entitat burjassotera ha atorgat als guanyadors de la I Biennal de Pintura Local, l’any en el qual es compleix el 42 aniversari de la creació del seu Concurs de Pintura.

El guanyador del Premi Ciutat de Burjassot ha sigut Rafael Santacreu Díaz, per la seua obra ‘Paisatge quotidià’, mentre que el guanyador del Premi González¬Vergara ha sigut José Alabadí Cabrelles, per la seua obra ‘La involució’.

El president de l’entitat, Josep Barat, va destacar la gran qualitat de les obres que s’han presentat a aquest premi en la seua primera edició. Així mateix, va agrair a tots els participants l’interés mostrat pel concurs.